
Es-selamu alejkum, ako učimo npr. suru Ihlas deset puta moramo li svih deset puta učiti i bismilu ili je dovoljno jedanput?


* 
* 
* 
* 
* 
* 
* 

 

Ako učimo neku suru deset puta moramo li svih deset puta učiti i bismilu?
=========================================================================

 

Alejkumusselam.


Islamski učenjaci imaju različite stavove kada je u pitanju bismilla: da li je ona ajet svake sure, ili je ajet samo u Fatihi, ili nije ajet nikako.[[1]](#_ftn1)


S obzirom na ovo razilaženje i na mogućnost da je bismilla ajet, bilo bi preče, bolje i potpunije da se uči na početku svake sure, pa čak i onda kada se ponavlja jedna sura.


Abdul-Fettah b. Abdul-Ganijj b. Muhammed El-Kadi, kaže: „Kada bi neko spojio kraj sure sa njenim početkom, kao npr. kada više puta ponavlja istu suru, u tom slučaju učenje bismille je obavezno (ne treba je izostavljati).“[[2]](#_ftn2)


Rekao je šejh Ibn Baz: „Sunnet je vjerniku i vjernici, na početku svake sure, osim Et-Tevbe, proučiti bismillu. Ako ponavlja suru, ponovit će i učenje bismille.“[[3]](#_ftn3)


Dakle, ako već težimo sunnetu i onome što je bolje, onda bismillu ne bi trebalo izostavljati na početku svake sure, osim Et-Tevbe, a sve s ciljem da nam djelo bude potpunije i ispravnije.


 


[[1]](#_ftnref1) Pogledati: Muhammed El-Emin Eš-Šenkiti, *Muzekkireh fi usulil-fikh*, str. 81.


[[2]](#_ftnref2) *El-Buduruz-zahireh*, str. 14.


[[3]](#_ftnref3) <https://binbaz.org.sa/fatwas/8802/%D8%A7%D9%84%D8%B3%D9%88%D8%A7%D9%84-%D9%87%D9%84-%D8%AA%D8%AC%D8%A8-%D8%A7%D9%84%D8%A8%D8%B3%D9%85%D9%84%D8%A9-%D9%81%D9%8A-%D8%A8%D8%AF%D8%A7%D9%8A%D8%A9-%D9%83%D9%84-%D8%B3%D9%88%D8%B1%D8%A9-%D9%88%D9%84%D9%88-%D9%83%D8%A7%D9%86-%D8%A7%D9%84%D8%A7%D9%86%D8%B3%D8%A7%D9%86-%D9%8A%D9%83%D8%B1%D8%B1%D9%87%D8%A7-%D9%81%D9%8A-%D9%86%D9%81%D8%B3-%D8%A7%D9%84%D9%88%D9%82%D8%AA>


